Oficiālais Vēstnesis L 281 , 30/09/1989 Lpp. 0116 - 0124

Speciālizdevums somu valodā: Nodaļa 13 Sējums 19 Lpp. 0109

Speciālizdevums zviedru valodā: Nodaļa 13 Sējums 19 Lpp. 0109



Padomes Direktīva (1989. gada 18. septembris), ar ko papildina un groza Direktīvu 76/116/EEK attiecībā uz tādu mikroelementu saturu mēslošanas līdzekļos kā bors, kobalts, varš, dzelzs, mangāns, molibdēns un cinks (89/530/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100.a pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā jāpieņem pasākumi, kuru mērķis ir pakāpeniski izveidot iekšējo tirgu laikposmā līdz 1992. gada 31. decembrim; tā kā iekšējais tirgus ir telpa bez iekšējām robežām, kurā ir nodrošināta brīva preču, pakalpojumu un kapitāla aprite un personu brīva pārvietošanās; tā kā Padomes 1975. gada 18. decembra Direktīvā 76/116/EEK par dalībvalstu tiesību aktu tuvināšanu attiecībā uz mēslojumiem [4], kurā jaunākie grozījumi izdarīti ar Direktīvu 89/284/EEK [5], ir paredzēti noteikumi par EEK tipa mēslošanas līdzekļu realizāciju; tā kā ir pierādīts, ka vajag paplašināt šo direktīvu, lai iekļautu septiņus mikroelementus (boru, kobaltu, varu, dzelzi, mangānu, molibdēnu un cinku), kas ir šo mēslošanas līdzekļu sastāvā; tā kā turpmāk Direktīvu 76/116/EEK jāpiemēro šķīstošiem mēslošanas līdzekļiem vai šķidrumiem, kas satur vienu vai vairākus mikroelementus, kurus pārdod atsevišķi un to maisījumos, kā arī dažiem helatētiem mikroelementiem; tā kā direktīvas par mēslošanas līdzekļiem pastāvīgi jāizstrādā un jāprecizē attiecībā uz minēto direktīvu pielikumos uzskaitīto produktu pielāgošanu zinātnes un tehnikas attīstībai; tā kā šim nolūkam ir jāpaplašina Direktīvā 76/116/EEK paredzētās komitejas funkcijas, IR PIEŅĒMUSI ŠO DIREKTĪVU. 1. pants 1. Pielikuma A nodaļā norādītos cietos vai šķidros mēslošanas līdzekļus, kas satur tikai vienu no šādiem mikroelementiem: bors, kobalts, varš, dzelzs, mangāns, molibdēns vai cinks, un kas atbilst minētās A nodaļas prasībām, var marķēt ar norādi "EEK MĒSLOŠANAS LĪDZEKLIS". 2. Maisījumus no diviem vai vairākiem 1. punktā minētajiem mēslošanas līdzekļiem, kas satur vismaz divus dažādus mikroelementus, var marķēt ar norādi "EEK MĒSLOŠANAS LĪDZEKLIS", ja tie atbilst pielikuma B nodaļas prasībām. 2. pants EEK mēslošanas līdzekļus, kas atbilst 1. panta noteikumiem, iepako. 3. pants 1. Viena vai vairāku šādu mikroelementu: bora, kobalta, vara, dzelzs, mangāna, molibdēna vai cinka saturu EEK mēslošanas līdzekļos, kas minēti Direktīvas 76/116/EEK I pielikumā, deklarē, ja ir izpildīti šādi divi nosacījumi: a) ir pievienoti mikroelementi, un tie ir vismaz minimālajos daudzumos, kas norādīti šīs direktīvas pielikuma C un D nodaļā; b) EEK mēslošanas līdzekļiem joprojām jāatbilst Direktīvas 76/116/EEK I pielikuma prasībām. 2. Ja mikroelementi ir parastās izejmateriālu sastāvdaļas, kuras paredzētas galveno un sekundāro elementu pievadīšanai, to deklarēšana ir fakultatīva, ar noteikumu, ka šie mikroelementi ir vismaz minimālajos daudzumos, kas norādīti šīs direktīvas pielikuma C un D nodaļā. 4. pants Obligātie marķējumi šajā direktīvā ietverto mēslošanas līdzekļu identificēšanai ir šādi: a) "EEK MĒSLOŠANAS LĪDZEKLIS" ar lielajiem burtiem, b) mēslošanas līdzekļa veida apzīmējums: - vai nu saskaņā ar pielikuma A nodaļu, - vai kā veida apzīmējums "Mikroelementu maisījums", kam seko sastāvā esošo mikroelementu nosaukumi un to ķīmiskie simboli, - vai saskaņā ar Direktīvas 76/116/EEK I pielikumu, pievienojot veida apzīmējumu, vai nu: "ar mikroelementiem", vai arī "ar", kam seko sastāvā esošo mikroelementu nosaukums vai nosaukumi, vai to ķīmiskie simboli. Aiz veida nosaukuma ir tikai tie skaitļi, kas norāda Direktīvā 76/116/EEK ietverto galveno un sekundāro elementu saturu. Ja sastāvā ir vairāki mikroelementi, tos uzskaita to simbolu alfabētiskā secībā: B, Co, Cu, Fe, Mn, Mo, Zn; c) garantētais saturs attiecībā uz katru barības elementu un garantētais saturs, kas izteikts kā formas un/vai šķīdības, ja tās ir norādītas Direktīvas 76/116/EEK pielikumos, par katru sastāvā esošo mikroelementu, kā tas prasīts saskaņā ar 6. pantu; d) ja mikroelements vai tā daļa ir ķīmiski saistīta ar organisku molekulu, tad minētā elementa nosaukumam seko kāds no šādiem apzīmējumiem: - "helatēts ar.." (helātu veidošanās aģenta nosaukums vai tā saīsinājums, kā norādīts pielikuma E nodaļas 1. punktā), - "kompleksā ar.." (kompleksu veidošanas aģenta nosaukums, kā norādīts pielikuma E nodaļas 2. punktā). Mēslošanas līdzekļiem, kas satur tikai vienu mikroelementu, mikroelementa saturu izsaka kā svara procentus veselos skaitļos vai, vajadzības gadījumā, līdz vienai zīmei aiz komata (pielikuma A nodaļa). Ja mēslošanas līdzekļi satur vairākus mikroelementus, attiecīgajam elementam zīmju skaits aiz komata var būt tāds, kā noteikts pielikuma B, C un D nodaļā. Mikroelementa saturu izsaka gan ar vārdiem, gan ar attiecīgajiem ķīmiskajiem simboliem. Uz etiķetes vai pavaddokumentos aiz obligātajām vai fakultatīvajām deklarācijām attiecībā uz pielikuma A un B nodaļā minētajiem produktiem iekļauj šo: "Izmantot tikai atzītas vajadzības gadījumā. Nepārsniegt attiecīgās devas." 5. pants Nekavējot tirdzniecību, dalībvalstis savā teritorijā var prasīt, lai tiktu dotas norādes par devām un izmantošanas apstākļiem, kas ir piemēroti tās augsnes un kultūras apstākļiem, kuros šo mēslošanas līdzekli izmanto, to par pienākumu uzliekot personai, kas atbildīga par realizāciju. Šī informācija skaidri jānodala no obligātajām deklarācijām, kas paredzētas 4. pantā. 6. pants Dalībvalstis pieprasa, lai mikroelementa saturs EEK mēslošanas līdzekļos, ko laiž tirgū, tiktu norādīts elementu veidā (B, Co, Cu, Fe, Mn, Mo, Zn). Mikroelementa saturu mēslošanas līdzeklī deklarē šādi: a) šīs direktīvas 1. panta 1. punktā minētajiem mēslošanas līdzekļiem – saskaņā ar pielikuma A nodaļā (6. ailē) norādītajām prasībām; b) par šīs direktīvas 1. panta 2. punktā un 3. pantā minētajiem mēslošanas līdzekļiem norāda: - kopējo saturu, ko izsaka kā mēslošanas līdzekļa svara procentus, - ūdenī šķīstošo saturu, ko izsaka kā mēslošanas līdzekļa svara procentus, ja minētā šķīdība ir vismaz puse no kopējā satura. Ja mikroelements pilnībā izšķīst ūdenī, deklarē tikai ūdenī šķīstošo saturu. Mikroelementa saturu mēslošanas līdzeklī nosaka saskaņā ar nosacījumiem, kas izklāstīti Direktīvas 76/116/EEK 8. pantā paredzētajās analīzes metodēs. Ja mikroelements ir ķīmiski saistīts ar organisku molekulu, tad mēslošanas līdzeklī esošo saturu deklarē tūlīt aiz ūdenī šķīstošā satura kā svara procentus, kam seko viens no šādiem izteicieniem: "helatēts ar" vai "kompleksā ar", sniedzot organiskās molekulas nosaukumu, kā norādīts pielikuma E nodaļā. Organiskās molekulas nosaukumu var aizstāt ar tā sākumburtiem. 7. pants Pielaide attiecībā uz deklarējamā mikroelementa saturu ir: - 0,4 % absolūtā izteiksmē attiecībā uz saturu, kas pārsniedz 2 %, - viena piektdaļa no deklarējamās vērtības attiecībā uz saturu, kas nepārsniedz 2 %. 8. pants Direktīvas 76/116/EEK 9. panta 1. daļu aizstāj ar šādu: "Grozījumus, kas vajadzīgi, lai pielikumus pielāgotu tehnikas attīstībai, pieņem saskaņā ar 11. pantā noteikto procedūru. Ja izdara tādus grozījumus, mēslošanas līdzekli iekļauj tikai tad, ja: a) tas nav kaitīgs cilvēka vai dzīvnieka veselībai vai videi; b) tas efektīvi nodrošina barības elementus atbilstīgi attiecīgo kultūraugu vajadzībām vai atbilstīgi attiecīgo kultūraugu audzēšanas apstākļiem." 9. pants 1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības astoņpadsmit mēnešos pēc tās paziņošanas. Par to dalībvalstis tūlīt informē Komisiju. 2. Dalībvalstis dara Komisijai zināmus to savu tiesību aktu noteikumus, ko tās pieņem jomā, uz kuru attiecas šī direktīva. 10. pants Šī direktīva ir adresēta dalībvalstīm. Briselē, 1989. gada 18. septembrī Padomes vārdā — priekšsēdētāja E. Cresson [1] OV C 304, 29.11.1988., 8. lpp. [2] OV C 47, 20.2.1989., 75. lpp. un 1989. gada 15. septembra lēmums (Oficiālajā Vēstnesī vēl nav publicēts). [3] OV C 102, 24.4.1989., 9. lpp. [4] OV L 24, 30.1.1976., 21. lpp. [5] OV L 111, 22.4.1989., 34. lpp. -------------------------------------------------- PIELIKUMS A NODAĻA MĒSLOŠANAS LĪDZEKĻI, KAS SATUR TIKAI VIENU MIKROELEMENTU 1. piezīme. Helātu veidošanās aģentu var apzīmēt ar tā sākumburtiem, kā norādīts E nodaļā. 2. piezīme. Ja produkts pēc izšķīdināšanas ūdenī neatstāj cietos atlikumus, to var apzīmēt kā paredzētu "šķīdināšanai". 3. piezīme. Ja mikroelements ir helatētā veidā, norāda pH diapazonu, kurā ir garantēta helatētās frakcijas stabilitāte. Nr. | Vielas veida apzīmējums | Dati par ražošanas metodi un pamatsastāvdaļām | Minimālais mikroelementa saturs (svara procentuālais sastāvs). Dati par barības elementu izteiksmi. Citas prasības | Citi dati par [vielas] veida apzīmējumu | Deklarējamā mikroelementa saturs. Šķīdība. Citi kritēriji | 1 | 2 | 3 | 4 | 5 | 6 | BORS 1.a | Borskābe | Produkts, kas iegūts, skābei iedarbojoties uz borātu | 14 % ūdenī šķīstošs B | Var pievienot parastos komercnosaukumus | Ūdenī šķīstošs bors (B) | 1.b | Nātrija borāts | Produkts, kas iegūts ķīmiski un kura pamatsastāvdaļa ir nātrija borāts | 10 % ūdenī šķīstošs B | Var pievienot parastos komercnosaukumus | Ūdenī šķīstošs bors (B) | 1.c | Kalcija borāts | Produkts, kurš iegūts daļēji no kolemanīta vai pandermīta un kura pamatsastāvdaļa ir kalcija borāti | 7 % kopējā B satura. Daļiņu izmērs: cauri 0,063 mm sietam izkļūst vismaz 98 % | Var pievienot parastos komercnosaukumus | Kopējais bora (B) saturs | 1.d | Bora etanolamīns | Produkts, kas iegūts, borskābei reaģējot ar etanolamīnu | 8 % ūdenī šķīstošs B | | Ūdenī šķīstošs bors (B) | 1.e | Boratēts mēslojums šķīdumā vai suspensijā | Produkts, kas iegūts, ūdenī izšķīdinot vai suspendējot 1.a, 1.b, 1.d veida vielas | 2 % ūdenī šķīstošs B | | Ūdenī šķīstošs bors (B) | KOBALTS 2.a | Kobalta sāls | Produkts, kas iegūts ķīmiski un kura pamatsastāvdaļa ir kobalta minerālsāls | 19 % ūdenī šķīstošs Co | Apzīmējumā jāiekļauj kombinētā minerāla anjona nosaukums | Ūdenī šķīstošs kobalts (Co) | 2.b | Kobalta helāts | Produkts, kas iegūts, kobaltu ķīmiski kombinējot ar helātu veidošanās aģentu | 2 % ūdenī šķīstošs Co, no kura vismaz 8/10 ir helatētas | Helātu veidošanās aģenta īpašības | Ūdenī šķīstošs kobalts (Co) Helatēts kobalts (Co) | 2.c | Kobalta mēslojuma šķīdums | Produkts, kas iegūts, ūdenī izšķīdinot 2.a un/vai 2.b veida vielu | 2 % ūdenī šķīstošs Co | Apzīmējumā jāiekļauj minerāla anjona nosaukums un/vai helātu veidošanās aģenta īpašības | Ūdenī šķīstošs kobalts (Co) Helatēts kobalts (Co) | VARŠ 3.a | Vara sāls | Produkts, kas iegūts ķīmiski un kura pamatsastāvdaļa ir vara sāls | 20 % ūdenī šķīstošs Cu | Apzīmējumā jāiekļauj kombinētā anjona nosaukums | Ūdenī šķīstošs varš (Cu) | 3.b | Vara oksīds | Produkts, kas iegūts ķīmiski un kura pamatsastāvdaļa ir vara oksīds | 70 % kopējais Cu saturs Daļiņu izmērs: cauri 0,063 mm sietam izkļūst vismaz 98 % | | Kopējais vara (Cu) saturs | 3.c | Vara hidroksīds | Produkts, kas iegūts ķīmiski un kura pamatsastāvdaļa ir vara hidroksīds | 45 % kopējais Cu saturs Daļiņu izmērs: cauri 0,063 mm sietam izkļūst vismaz 98 % | | Kopējais vara (Cu) saturs | 3.d | Vara helāts | Produkts, kas iegūts, varu ķīmiski kombinējot ar helātu veidošanās aģentu | 9 % ūdenī šķīstošs Cu, no kura vismaz 8/10 ir helatētas | Helātu veidošanās aģenta īpašības | Ūdenī šķīstošs varš (Cu) Kopējais vara (Cu) saturs | 3.e | Mēslojums, kura pamatā ir varš | Produkts, kas iegūts, sajaucot 3.a, 3.b, 3.c vai 3.d veida vielu, vajadzības gadījumā, ar pildvielu, kura nav neviens no barības elementiem | 5 % kopējais Cu saturs Daļiņu izmērs: cauri 0,063 mm sietam izkļūst vismaz 98 % | Helātu veidošanās aģenta īpašības | Kopējais vara (Cu) saturs Ūdenī šķīstošs varš (Cu), ja tas veido vismaz vienu ceturtdaļu no kopējā vara satura Kopējais vara (Cu) saturs | 3.f | Vara mēslojuma šķīdums | Produkts, kas iegūts, ūdenī izšķīdinot 3.a un/vai 3.d veida vielas | 3 % ūdenī šķīstošs Cu | Helātu veidošanās aģenta īpašības | Ūdenī šķīstošs varš (Cu), daļa no kura ir helatēts varš (Cu) | DZELZS 4a | Dzelzs sāls | Produkts, kas iegūts ķīmiski un kura pamatsastāvdaļa ir dzelzs (Fe II) sāls | 12 % ūdenī šķīstošs Fe | Apzīmējumā jāiekļauj kombinētā anjona nosaukums | Ūdenī šķīstošs dzelzs (Fe) | 4b | Dzelzs helāts | Produkts, kas iegūts, dzelzi ķīmiski kombinējot ar helātu veidošanās aģentu | 5 % ūdenī šķīstošs Fe, no kura vismaz 8/10 ir helatētas | Helātu veidošanās aģenta īpašības | Ūdenī šķīstošs dzelzs (Fe) Helatēts dzelzs (Fe) | 4c | Dzelzs mēslojuma šķīdums | Produkts, kas iegūts, ūdenī izšķīdinot 4.a un/vai 4.b veida vielu | 2 % ūdenī šķīstošs Fe | Helātu veidošanās aģenta īpašības | Ūdenī šķīstošs dzelzs (Fe) Helatēts dzelzs (Fe) | MANGĀNS 5a | Mangāna sāls | Produkts, kas iegūts ķīmiski un kura pamatsastāvdaļa ir mangāna (II) minerālsāls | 17 % ūdenī šķīstošs Mn | Apzīmējumā jāiekļauj kombinētā anjona nosaukums | Ūdenī šķīstošs mangāns (Mn) | 5b | Mangāna helāts | Produkts, kas iegūts, mangānu ķīmiski kombinējot ar helātu veidošanās aģentu | 5 % ūdenī šķīstošs Mn, no kura vismaz 8/10 ir helatētas | Helātu veidošanās aģenta īpašības | Ūdenī šķīstošs mangāns (Mn) Helatēts mangāns (Mn) | 5c | Mangāna oksīds | Produkts, kas iegūts ķīmiski un kura pamatsastāvdaļa ir mangāna oksīdi | 40 % kopējais Mn saturs Daļiņu izmērs: cauri 0,063 mm sietam izkļūst vismaz 80 % | | Kopējais mangāna (Mn) saturs | 5d | Mēslojums, kura pamatā ir mangāns | Produkts, kas iegūts, sajaucot 5.a un 5.c veida vielas | 17 % kopējais Mn saturs | | Kopējais mangāna (Mn) saturs Ūdenī šķīstošs mangāns (Mn), ja tas veido vismaz vienu ceturtdaļu no kopēja mangāna satura | 5e | Mēslojums šķīdumā, kura pamatā ir mangāns | Produkts, kas iegūts, ūdenī izšķīdinot 5.a un/vai 5.b veida vielu | 3 % ūdenī šķīstošs Mn | Helātu veidošanās aģenta īpašības | Ūdenī šķīstošs mangāns (Mn) Helatēts mangāns (Mn) | MOLIBDĒNS 6a | Nātrija molibdāts | Produkts, kas iegūts ķīmiski un kura pamatsastāvdaļa ir nātrija molibdāts | | 35 % ūdenī šķīstošs Mo | Ūdenī šķīstošs molibdēns (Mo) | 6b | Amonija molibdāts | Produkts, kas iegūts ķīmiski un kura pamatsastāvdaļa ir amonija molibdāts | 50 % ūdenī šķīstošs Mo | | Ūdenī šķīstošs molibdēns (Mo) | 6c | Mēslojums, kura pamatā ir molibdēns | Produkts, kas iegūts, sajaucot 6.a un 6.b veida vielas | 35 % ūdenī šķīstošs Mo | | Ūdenī šķīstošs molibdēns (Mo) | 6d | Molibdēna mēslojums šķīdumā | Produkts, kas iegūts, ūdenī izšķīdinot 6.a un/vai 6.b veida vielu | 3 % ūdenī šķīstošs Mo | | Ūdenī šķīstošs molibdēns (Mo) | CINKS 7a | Cinka sāls | Produkts, kas iegūts ķīmiski un kura pamatsastāvdaļa ir cinka minerālsāls | 15 % ūdenī šķīstošs Zn | Apzīmējumā jāiekļauj kombinētā anjona nosaukums | Ūdenī šķīstošs cinks (Zn) | 7b | Cinka helāts | Produkts, kas iegūts, cinku ķīmiski kombinējot ar helātu veidošanās aģentu | 5 % ūdenī šķīstošs Zn | Helātu veidošanās aģenta īpašības | Ūdenī šķīstošs cinks (Zn) Helatēts cinks (Zn) | 7c | Cinka oksīds | Produkts, kas iegūts ķīmiski un kura pamatsastāvdaļa ir cinka oksīds | 70 % kopējais Zn saturs | | Kopējais cinka (Zn) saturs | 7d | Mēslojums, kura pamatā ir cinks | Produkts, kas iegūts no 7.a un 7.b veida vielām | 30 % kopējais Zn saturs | | Kopējais cinka (Zn) saturs Ūdenī šķīstošs cinks (Zn), ja tas veido vismaz vienu ceturtdaļu no kopējā cinka (Zn) satura | 7e | Šķīdums, kura pamatā ir cinks | Produkts, kas iegūts, ūdenī izšķīdinot 7.a un 7.b veida vielu | 3 % ūdenī šķīstošs Zn | Helātu veidošanās aģenta īpašības | Ūdenī šķīstošs cinks (Zn) Helatēts cinks (Zn) | MINIMĀLAIS MIKROELEMENTU SATURS, MĒSLOŠANAS LĪDZEKĻA SVARA PROCENTUĀLAIS SASTĀVS B NODAĻA CIETIE VAI ŠĶIDRIE MIKROELEMENTU MAISĪJUMI | Ja mikroelements ir: | vienīgi minerālviela | helatēts vai komplekss | Attiecībā uz mikroelementu: | | | Bors (B) | 0,2 | 0,2 | Kobalts (Co) | 0,02 | 0,02 | Varš (Cu) | 0,5 | 0,1 | Dzelzs (Fe) | 2,0 | 0,3 | Mangāns (Mn) | 0,5 | 0,1 | Molibdēns (Mo) | 0,02 | — | Cinks (Zn) | 0,5 | 0,1 | Minimālais mikroelementu kopējais saturs cietā maisījumā – 5 % pēc masas mēslošanas līdzeklī. Minimālais mikroelementu kopējais saturs šķidrā maisījumā – 2 % pēc masas mēslošanas līdzeklī. C NODAĻA EEK MĒSLOŠANAS LĪDZEKĻI, KAS SATUR GALVENOS UN/VAI SEKUNDĀROS ELEMENTUS AR MIKROELEMENTIEM AUGSNES MĒSLOŠANAI | Attiecībā uz kultūraugiem vai ganību zāli | Attiecībā uz izmantojumu dārzkopībā | Bors (B) | 0,01 | 0,01 | Kobalts (Co) | 0,002 | — | Varš (Cu) | 0,01 | 0,002 | Dzelzs (Fe) | 0,5 | 0,02 | Mangāns (Mn) | 0,1 | 0,01 | Molibdēns (Mo) | 0,001 | 0,001 | Cinks (Zn) | 0,01 | 0,002 | D NODAĻA EEK MĒSLOŠANAS LĪDZEKĻI, KAS SATUR GALVENOS UN/VAI SEKUNDĀROS ELEMENTUS AR MIKROELEMENTIEM LAPU APSMIDZINĀŠANAI Bors (B) | 0,01 | Kobalts (Co) | 0,002 | Varš (Cu) | 0,002 | Dzelzs (Fe) | 0,02 | Mangāns (Mn) | 0,01 | Molibdēns (Mo) | 0,001 | Cinks (Zn) | 0,002 | E NODAĻA TO ORGANISKO KOMPLEKSU VEIDOŠANAS AĢENTU SARAKSTS, KO ATĻAUTS IZMANTOT PAR MIKROELEMENTIEM Kompleksu veidošanas mikroelementu definīcija: Šīs direktīvas nozīmē kompleksu veidošanas mikroelementus definē par kombinācijām, kurās ietilpst metāls: - helatēta produkta veidā, - kompleksa produkta veidā. Atļautie produkti: 1. Helātu veidošanas aģenti: nātrijs, kālijs vai amonija skābe vai šādi sāļi: etilēndiamīntetraetiķskābe: | EDTA | C10H16O8N2 | dietilēntriamīnpentaetiķskābe: | DPTA | C14H23O10N3 | etilēndiamīna-di-(O-hidroksifeniletiķskābe): | EDDHA | C18H20O6N2 | hidroksi-2-etilēndiamīntrietiķskābe: | HEEDTA | C10H18O7N2 | etildiamīna-di-(O-hidroksi-P-metilfenil)etiķskābe: | EDDHMA | C20H24N2O6 | etilēndiamīna-di-(5-karboksi-2-hidroksifenil)etiķskābe: | EDDCHA | C20H20O10N2 | 2. Kompleksu veidošanas aģenti [1] [1] Saraksts jāizveido. --------------------------------------------------